ང་ཚོའི་དཔེ་བལྟ་ས་དེ་རྒྱ་གར་གྱི་སློབ་གྲྭར་བལྟས།རྒྱ་གར་གྱི་དཔེ་བལྟ་ས་དེ་ནུབ་ཕྱོགས་ཀྱི་སློབ་གྲྭར་བལྟ་གི་ཡོད་པ་རེད།མཐར་ཐུག་དཔེ་བལྟ་ས་ནུབ་ཕྱོགས་ཀྱི་སློབ་གྲྭ་ཚོའི་ནང་ལ་ཆ་བཞག་ན།རིགས་གཅིག་གིས་ཆོས་བསླབས་ན་འགྲིག་གི་མ་རེད་ཅེས་ཤོད་ཀྱི་ཡོད་པ་དང༌།དེང་སང་ནི་ཆོས་ཀྱི་བསླབ་བྱ་གལ་ཆེན་པོ་འདུག་ཅེས་ཤོད་ཀྱི་ཡོད།གང་ལྟར་ཡང་ཤེས་ཡོན་ཡར་རྒྱས་ཚད་མཐོ་ཤོས་སླེབས་མཁན་གྱི་ལུང་པ་ཚོའི་ནང་ལ་ཡང་ད་ལྟ་ཕན་ཆད་སློབ་གྲྭའི་ནང་ལ་སློབ་སྦྱོང་སྤྲོད་སྟངས་འདི་འགྲོ་བ་མིའི་རིགས་ཀྱི་དགོས་མཁོ་ཆ་ཚང་སྤྲོད་མཁན་ཡག་ཤོས་ཤིག་ཡིན་མིན་ཐེ་ཚོམ་རེད།གང་ལྟར་དུས་ཚོད་འགྱུར་བ་ཕྱིན་པའི་སྐབས་སུ་དེ་ཚོའི་ཐོག་ལ་བསམ་བློ་གསར་པ་གཏོང་མ་ཐུབ་པའི་གནས་ཚུལ་ཆགས་བསྡད་ཡོད།